CELEX: 22006D0157
Language: sk
Date: 2006-12-08 00:00:00
Title: Rozhodnutie Spoločného výboru EHP č. 157/2006 z  8. decembra 2006 , ktorým sa mení a dopĺňa príloha XV (Štátna pomoc) k Dohode o EHP

29.3.2007   
            
            
               SK
            
            
               Úradný vestník Európskej únie
            
            
               L 89/33
            
         
      ROZHODNUTIE SPOLOČNÉHO VÝBORU EHP
   
   č. 157/2006
   z 8. decembra 2006,
   ktorým sa mení a dopĺňa príloha XV (Štátna pomoc) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha XV k dohode bola zmenená a doplnená rozhodnutím Spoločného výboru EHP č. 91/2006 zo 7 júla 2006 (1).
            
         
               (2)
            
            
               Nariadenie Komisie (ES) č. 1628/2006 z 24. októbra 2006 o uplatňovaní článkov 87 a 88 zmluvy na národnú regionálnu investičnú pomoc (2) sa má začleniť do dohody,
            
         ROZHODOL TAKTO:
   Článok 1
   Za bod 1h [rozhodnutie Komisie (ES) č. 842/2005] prílohy XV k dohode sa vkladá toto:
   „Národná regionálna investičná pomoc
   
   
               1i.
            
            
               
                  32006 R 1628: nariadenie Komisie (ES) č. 1628/2006 z 24. októbra 2006 o uplatňovaní článkov 87 a 88 zmluvy na národnú regionálnu investičnú pomoc (Ú. v. EÚ L 302, 1. 11.2006, s. 29).
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           výraz ‚Komisia‘ sa vykladá ako ‚príslušný dozorný orgán podľa článku 62 Dohody o EHP‘;
                        
                     
                           b)
                        
                        
                           slová ‚zlučiteľné so spoločným trhom‘ sa vykladajú ako ‚zlučiteľné s uplatňovaním Dohody o EHP‘;
                        
                     
                           c)
                        
                        
                           slová ‚nezlučiteľné so spoločným trhom‘ sa vykladajú ako ‚nezlučiteľné s uplatňovaním Dohody o EHP‘;
                        
                     
                           d)
                        
                        
                           výraz ‚členský štát‘ sa vykladá ako ‚členský štát ES alebo členský štát EZVO‘. Pojem ‚členské štáty‘ sa vykladá ako ‚členské štáty ES alebo členské štáty EZVO‘;
                        
                     
                           e)
                        
                        
                           slová ‚články 87 a 88 Zmluvy o ES‘ sa nahrádzajú slovami ‚články 61 a 62 Dohody o EHP‘;
                        
                     
                           f)
                        
                        
                           slová ‚článok 87 ods. 1‘ sa nahrádzajú slovami ‚článok 61 ods. 1 Dohody o EHP‘;
                        
                     
                           g)
                        
                        
                           slová ‚článok 87 ods. 3‘ sa nahrádzajú slovami ‚článok 61 ods. 3 Dohody o EHP‘;
                        
                     
                           h)
                        
                        
                           slová ‚článok 87 ods. 3 písm. c)‘ a ‚článok 87 ods. 3 písm. c) zmluvy‘ sa nahrádzajú slovami ‚článok 61 ods. 3 písm. c) Dohody o EHP‘;
                        
                     
                           i)
                        
                        
                           slová ‚článok 88 ods. 3 zmluvy‘ sa nahrádzajú slovami ‚článok 1 ods. 3 protokolu 3 k Dohode o dozore a súde‘.“
                        
                     
         Článok 2
   Znenie nariadenia (ES) č. 1628/2006 v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. decembra 2006, pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. decembra 2006
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 289, 19.10.2006, p. 31.
   
   
      (2)  Ú. v. EÚ L 302, 1.11.2006, s. 29.
   
      (3)  Nie sú uvedené žiadne ústavné požiadavky.